Eelnõu

N A R V A   L I N N A V A L I T S U S

KORRALDUS

	Narva
	........................ 2016.a.  nr ..…....…..


Õlelille tn 25 (51107:006:0166),

Õlelille tn 27 (51107:006:0165),

ja Õlelille tn 29 (51107:006:0021)

kinnistute vahetamine
1. Asjaolud ja menetluse käik

Narva linna haldusterritooriumil asuvad kinnistud:

Õlelille tn 25 (kat.tunnus 51107:006:0166, registriosa 3945609, pindala 0.10 ha, sihtotstarve elamumaa);
Õlelille tn 27 (kat.tunnus 51107:006:0165, registriosa 3944209, pindala 0.09 ha, sihtotstarve elamumaa);
Õlelille tn 29 (kat.tunnus 51107:006:0021, registriosa 3634209, pindala 960 m², sihtotstarve elamumaa).

Ülalnimetatud kinnistute omanik esitas 09.06.2016.a Narva Linnavalitsusele avalduse (dokumendi registris nr 5851/1-12.3), milles palub vastavalt kinnisasjade vahetusplaanile kinnitada kinnistute piiride vahetamine. Avaldusele on lisatud moodustatavate katastriüksuste plaanid (toimikud). Kinnisasjade vahetamine teostatakse kruntide suurendamise eesmärgil, kus kolmest krundist moodustatakse kaks krunti. 
Kuna kruntide vahetamisel tekivad uued katastriüksused, siis kohalik omavalitsus peab oma otsusega määrama moodustatavatele katastriüksustele koha-aadressi ja maa sihtotstarbe.

Planeerimisseaduse §125 kohaselt, kui kruntide vahetamine on seotud maakorraldusenõuete korrastamisega mitte ehitusõiguse muutmisega, siis antud maakorralduse toimingu puhul detailplaneeringu koostamise kohustus puudub.
Lähtudes sellest, et kruntide vahetamisel ei muutu maa kasutamise otstarve, siis määratakse moodustatavatele kruntidele sihtotstarve elamumaa.
2. Õiguslikud alused

2.1
Maakorraldusseaduse §12 lõike 1 kohaselt on kinnisasja vahetamine see, kui maakorraldustoiming viiakse läbi kinnisasjade omanike kokkuleppel kinnisasja või selle osa koondamiseks, piiri korrastamiseks või maakorraldusnõuetega vastavusse viimiseks;

2.2
Maakorraldusseaduse §3 lõike 1 kohaselt kuulub maakorralduse läbiviimine linna territooriumil kohaliku omavalitsuse pädevusse;
2.3 Narva Linna ehitusmääruse §3 lõike 3 alusel annab Linnavalitsus linnavalitsuse poolt määratud Narva linna Ametiasutuse ettepanekul seaduses sätestatud juhtudel loa detailplaneeringut koostamata hoone ehitusprojekti koostamiseks, krundi sihtotstarbe muutmiseks, mitmete hoonetega hoonestatud krundi jaotamiseks nende hoonete omanike vahel mitmeks krundiks;
2.4  Ruumiandmete seaduse §54 lõike l järgi on koha-aadressi määrajaks kohalik omavalitsus ja §55 lõike l kohaselt teeb aadressitoimingud ning asjakohased otsused koha-aadressi määraja omal algatusel.

2.5 Narva Linnavolikogu 20.03.2014.a määruse nr 8 “Ruumiandmete seadusest tulenevate ülesannete delegeerimine” §1 alusel delegeeritakse Narva Linnavalitsusele ruumiandmete seaduse §54 lõike 1, §55 lõigete 1 ja 4 ning §61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.

3. Otsus

3.1  Kinnitada omaniku avalduse, kinnisasjade vahetusplaani ja katastriüksuste plaanide alusel Narva linnas Õlelille tn 25 (51107:006:0166), Õlelille tn 27 (51107:006:0165) ja Õlelille tn 29 (51107:006:0021) kinnistute vahetamine ning määrata:
3.1.1   krundile, mis moodustub Õlelille tn 25 ja Õlelille tn 27 krundist aadress ( Õlelille tn 25;

3.1.2   krundile, mis moodustub Õlelille tn 29 ja Õlelille tn 27 krundist aadress ( Õlelille tn 29.

3.2  Määrata punktis 3.1 nimetatud kruntidele maa sihtotstarve ( elamumaa (001;E).

4. Rakendussätted

4.1  Korraldus jõustub teatavakstegemisest.

4.2 Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

